32001D0087
L 030/44
JURNALUL OFÍCIAL AL UNIUNII EUROPENE
DECIZIA CONSILIULUI
din 8 decembrie 2000
privind semnarea, în numele Comunității Europene, a Convenției Organizației Națiunilor Unite împotriva criminalității transnaționale organizate și a Protocoalelor acesteia privind combaterea traficului de persoane, în special al femeilor și copiilor, și împotriva traficului ilegal de migranți pe cale terestră, a aerului și pe mare
(2001/87/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 47, articolul 62 alineatul (2) litera (a), articolul 63 primul paragraf punctul 3 litera (b) și articolul 95, coroborate cu articolul 300 alineatul (2) primul paragraf,
având în vedere propunerea Comisiei,
întrucât:
(1)
Elementele Convenției și cele două protocoale ale acesteia care intră în domeniul de competență a Comunității au fost negociate de către Comisie, cu aprobarea Consiliului, în numele Comunității.
(2)
Consiliul a împuternicit, de asemenea, Comisia să negocieze aderarea Comunității la acordurile internaționale în cauză.
(3)
Negocierile s-au încheiat cu succes și instrumentele rezultate se deschid pentru semnare de către state și de către organizațiile regionale de integrare economică, în limitele competenței acestora, la Palermo în perioada 12-15 decembrie 2000 și apoi la sediul Organizației Națiunilor Unite pe o perioadă de doi ani.
(4)
Statele membre au declarat că vor semna instrumentele de îndată ce acestea se deschid pentru semnare la Palermo, Comunitatea Europeană ar trebui, de asemenea, să poată semna,
DECIDE:
Articol unic
(1) Președintele Consiliului este autorizat să desemneze persoanele împuternicite să semneze, în numele Comunității, Convenția Organizației Națiunilor Unite împotriva criminalității transnaționale organizate și a Protocoalelor acesteia privind combaterea traficului de persoane, în special al femeilor și copiilor, și împotriva traficului ilegal de migranți pe cale terestră, a aerului și pe mare.
(2) Textul convenției și protocoalele adiționale, care au fost adoptate de Adunarea Generală a Organizației Națiunilor Unite în Rezoluția nr. 25 din data de 15 noiembrie 2000, sunt publicate în Jurnalul Oficial al Comunităților Europene după aderarea Comunității.
Adoptată la Bruxelles, 8 decembrie 2000.